Kinek van szüksége csontpótlásra?
Csontpótlás nem csak implantátumok behelyezése előtt történhet: esztétikai okok, illetve fogínysorvadás esetén is javasolt lehet. Hogyan történik a beavatkozás és kinek ajánlott?
Összegyűjtöttük a leggyakrabban felmerülő kérdéseket a csontpótlásról. Tudjon meg többet!﻿﻿
A csontmennyiség csökkenését okozhatja trauma, daganatok, ciszták, csontbetegségek, de akár foghiány is. A fog elvesztése után a csont sorvadni kezd, idővel elvékonyodik, és nem biztosít megfelelő alapot egy implantátumnak (foggyökér) vagy egy esztétikus fogpótlásnak.
A csontpótló műtét általában az implantátum beültetéshez szükséges csontágy kialakításakor ajánlott, de, használják implantátumot körülvevő csont megerősítésére, illetve a mozgó, sorvadt fogak újbóli rögzítésére is.
A szájsebészetben több évtizede alkalmazott eljárásnak köszönhetően egy olyan anyag kerül beültetésre, amely beépül a csontba, vagyis az érintett területen az eredetivel teljesen megegyező szerkezetű csont képződik. Ez főleg az elülső fogaknál fontos, ahol a fog körüli szövetek formáját is helyre lehet állítani. A csont pótlása, annak formája adja meg a fogat körülvevő íny domborulatát, kontúrját.
Mivel pótolják a csontot?
A csontpótló anyag kiválasztása sok tényezőtől függ. Vannak szintetikus és állati eredetű csontpótló anyagok, illetve bizonyos esetekben használható a páciens saját csontja is.
Kisebb csonthiányok esetén csontpótló anyag javasolt, nagyobb mértékű csonthiány esetén a csontpótló anyag mellett saját vér, illetve saját csontforgács is alkalmazható. Bár a saját csont általában gyorsabban beépül, ám a csontátültetés mindig nagyobb megterhelést jelent a szervezet számára, mint a csontpótló anyagok használata.
megfelelő terület az implantátum biztonságos befogadására
az arcüreg nem sérül az implantálás során
a beültetett foggyökér vagy a fogpótlás stabil és fix lesz, mert biztos, szilárd alapba kerül beültetésre
Hogyan történik a csontpótlás?
A csontpótló anyag bevitele/beültetése helyi érzéstelenítés mellett, ambulánsan történik. A műtétet szájsebész végzi, és kb. 30-60 percet vesz igénybe.
Szájsebész kollégáink:
Csontpótlásra van szüksége? Kérjen időpontot konzultációra: